
Parlamentul  României

Camera  Deputaţilor

Comisia pentru Sănătate şi Familie         

Bucureşti, 2 decembrie 2014

Nr.4c-8/214


             

BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea şi modificarea Titlului VIII, Cap.6, al Legii nr.95/2006 privind reforma în domeniul sănătăţii, cu completările şi modificările ulterioare (Plx432/2014), trimisă Comisiei pentru sănătate şi familie spre dezbatere,  în fond, cu adresa nr. Plx 432 din 16 septembrie 2014.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

RODICA NASSAR


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      

Bucureşti, 2 decembrie 2014

Nr.4c-8/214
R A P O R T  

asupra propunerii legislative pentru completarea şi modificarea Titlului VIII, Cap.6, al  Legii nr.95/ 2006 privind reforma în domeniul sănătăţii, cu completările şi modificările ulterioare
 (Plx 432/2014)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu propunerea legislativă pentru completarea şi modificarea Titlului VIII, Cap.6, al Legii nr.95/2006 privind reforma în domeniul sănătăţii, cu completările şi modificările ulterioare, trimisă cu adresa  nr. Plx 432 din 16 septembrie 2014.

Senatul, în calitate de primă Cameră sesizată, a respins propunerea legislativă în şedinţa din 9 septembrie 2014.. 

La întocmirea prezentului raport Comisia a avut în vedere :

· avizul favorabil al Consiliului Legislativ (nr.336 din 31.03.2014) , cu observaţii şi propuneri;

· avizul negativ al Comisiei pentru muncă şi protecţie socială (nr.4c-7/432 din 25.09.2014);

· avizul negativ al Comisiei juridice, de disciplină şi imunităţi ( nr.Plx 432 din 24.09.2014);

· punctul de vedere negativ al Guvernului (nr.1420 din 17.07.2014).

Propunerea legislativă are ca obiect de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, în scopul creării cadrului legal pentru alegerea de către asiguraţi a conducerii caselor publice de asigurări de sănătate, ceea ce garantează independenţa lor faţă de furnizorii de servicii de sănătate cu care încheie contracte în numele şi în interesul asiguraţilor..

Membrii Comisiei au examinat propunerea legislativă, în şedinţa din 25 noiembrie 2014. La lucrările comisiei au fost prezenţi 17 deputaţi din totalul de 19 membri.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaţilor, respingerea propunerii legislative, din următoarele considerente:

- potrivit art.264 alin.(1) coroborat cu alin.(2) din Legea nr.95/2006, bugetul Fondului naţional unic de asigurări sociale de sănătate (FNUASS) se aprobă de Parlament, la   propunerea Guvernului, 

ca anexă la legea bugetului de stat, iar bugetele de venituri şi cheltuieli ale caselor de asigurări, se aprobă de ordonatorul principal de credite, în condiţiile legii;

- asigurările sociale de sănătate reprezintă principalul sistem de finanţare a ocrotirii sănătăţii populaţiei care asigură accesul la un pachet de servicii de bază pentru asiguraţi, sunt obligatorii şi   funcţionează     pe 
baza principiului solidarităţii şi universalităţii, atât în colectarea şi utilizarea fondurilor, precum şi a dreptului de alegere liberă de către asiguraţi a furnizorilor de servicii medicale, de medicamente şi de dispozitive medicale şi a casei de asigurări de sănătate; prin urmare, asiguratul are dreptul la un pachet de servicii medicale de la data începerii plăţii contribuţiei la fond, în mod echitabil şi nediscriminatoriu;
- conform dispoziţiilor Legii nr.95/2006 privind reforma în domeniul sănătăţii, cu modificările şi completările ulterioare, asigurările sociale de sănătate, sunt obligatorii pentru toţi cetăţenii români cu domiciliul în ţară, precum şi pentru cetăţenii străini şi apatrizii care au solicitat şi au obţinut prelungirea dreptului de şedere temporară ori au domiciliul în România, precum şi pentru pensionarii din sistemul public de pensii care nu mai au domiciliul în România şi care îşi stabilesc reşedinţa pe teritoriul unui stat membru al Uniunii europene, al unui stat aparţinând Spaţiului Economic European sau al Confederaţiei Elveţiene, respectiv domiciliul pe teritoriul unui stat cu care România aplică un acord bilateral de securitate socială cu prevederi pentru asigurarea de boală-maternitate şi fac dovada plăţii contribuţiei la fond, în condiţiile prezentei legi;
- raportat la dispoziţiile art.31 alin.(1) lit.a) din Legea nr.24/2000, Expunerea de motive a prezentei propuneri legislative nu este argumentată suficient în raport cu reglementările legale în vigoare.
         PREŞEDINTE,                                                 SECRETAR,                            
      RODICA NASSAR                                           FLORIN BUICU

